
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

589. Τροποποίηση του Ν. 307/76 (Φ.Ε.Κ. 101/Α/76) «περί Εμπο¬ 
ρικών Αντιπροσώπων εισαγωγής και εξαγωγής» όπως είχε τρο¬ 
ποποιηθεί με το Π.Δ/γμα 690/28/9/87 (Φ.Ε.Κ. 181 /Α/ 
87) . 1 

ΠΡΑΞΕΙΣ ΤΗΣ ΔΙΑΡΚΟΥΣ ΙΕΡΑΣ ΣΥΝΟΔΟΥ 

Περί συστάσεως και λειτουργίας του Εκκλησιαστικού Μουσείου της Ιε- 

ράς Μητροπόλεως Σερρών και Νιγρίτης. 2 


ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 589 
Τροποποίηση του Ν. 307/76 (Φ.Ε.Κ. 101/Α/76) «περί Εμπορικών Αντι¬ 
προσώπων εισαγωγής και εξαγωγής» όπως είχε τροποποιηθεί με το 

Π.Δ/γμα 690/28/9/87 (Φ.Ε.Κ. 181/Α/87). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/83 όπως αντικαταστάθηκε 
από το άρθρο 6 παρ. 4 του Ν. 1440/84 όπως αυτό τροποποιήθηκε από το 
άρθρο 7 του Ν. 1775/88. 

2. Την αριθ. Β3-139/16.2.87 απόφαση του Πρωθυπουργού και του 
Υπουργού Εμπορίου «Ανάθεση αρμοδιοτήτων στον Υφυπουργό Εμπορίου» 

(Φ.Ε.Κ. 90/8/87). 

3. Την αριθ. 20862/2/8/85 κοινή απόφαση του Πρωθυπουργού και 
του Υπουργού Εθνικής Οικονομίας «Ανάθεση αρμοδιοτήτων στους Υφυ¬ 
πουργούς Εθνικής Οικονομίας» (Φ.Ε.Κ. 481/Β/2.8.85). 

4. Την αριθ. 722/1988 γνωμοδότηση του Συμβουλίου της Επικρά¬ 
τειας, με πρόταση των Υφυπουργών Εθνικής Οικονομίας και Εμπορίου, 
αποφασίζουμε: 

Άρθρο 1* 

Το παρόν Προεδρικό Διάταγμα έχει σκοπό την προσαρμογή διατάξεων 
της Ελληνικής Νομοθεσίας που αφορά τους Εμπορικούς Αντιπροσώπους 
προς τις διατάξεις των άρθρων 7, 52 και 59 της Συνθήκης Ε.Ο.Κ. 

Άρθρο 2 

Το εδάφιο α της παρ. 2 του άρθρου 6 του Ν. 307/76 τροποποιείται ως 
ακολούθως: 

Δια τη χορήγηση της ανωτέρω αδείας η Εταιρεία υποχρεούται όπως 
αναθέσει τη διεύθυνση των (αντιπροσωπευτικών της εργασιών σε οποιοδή- 
ποτε μέλος της Διοικήσεως ή υπάλληλο αυτής Ελληνα πολίτη ή Ελληνα το 
γένος ή υπήκοο κράτους - μέλους των Ευρωπαϊκών Κοινοτήτων, που συ¬ 


γκεντρώνει τα κατά τον παρόντα Νόμο απαιτούμενα προσόντα και το ονο¬ 
ματεπώνυμο του οποίου αναγράφεται στη χορηγούμενη άδεια. 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υφυπουργό Εμπορίου, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 8 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

Γ. ΠΑΠΑΝΤΩΝΙΟΥ Γ. ΔΑΣΚΑΛΑΚΗΣ 

-♦- 

ΠΡΑΞΕΙΣ ΤΗΣ ΔΙΑΡΚΟΥΣ ΙΕ ΡΑΣ ΣΥΝΟΔΟΥ 

( 2 ) 

ΚΑΝΟΝΙΣΜΟΣ ΥΠ' ΑΡΙΘ. 40/1988 

Περί συστάσεως και λειτουργίας του Εκκλησιαστικού Μουσείου της Ιεράς 
Μητροπόλεως Σερρών και Νιγρίτης. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1) Την διάταξιν της παραγρ. 5 άρθρου 45 του Ν. 590/77. 

2) Την υπ’ αριθ. 339/29.3.1988 πρότασιν του Σεβ. Μητροπολίτου Σερ¬ 
ρών και Νιγρίτης κ. Μαξίμου. 

3) Τας από 21.4.1988 και 7.10.1988 Αποφάσεις της Δ.Ι.Σ. 

4) Την από 15.11.1988 Απόφασιν Αυτής, ψηφίζει: 

Τον υπ’ αριθ. 40/1988 Κανονισμόν. 

Έχοντα ούτω: 

ΚΕΦΑΛΑΙΟ Α' 

Σύσταση, έδρα, σφραγίδα και σκοπός. 

Άρθρο 1. 

Συνιστάται στην Ιερά Μητρόπολη Σερρών και Νιγρίτης, ως εξηρτημένη 
Υπηρεσία της I. Μητροπόλεως, Εκκλησιαστικό Μουσείο, το οποίο ήδη από 
το μήνα Φεβρουάριο του 1988 λειτουργεί στον πρώτο όροφο του επί της 
οδού Κύπρου 10 των Σερρών Μητροπολιτικού Μεγάρου, που ανήκει κατά 
πλήρη κυριότητα και νομή στο Νομικό Πρόσωπο της Ιεράς Μητροπόλεως. 

Άρθρο 2. 

Το Εκκλησιαστικό Μουσείο έχει δική του σφραγίδα, η οποία φέρει κυ¬ 
κλικά τις λέξεις «ΕΚΚΛΗΣΙΑΣΤΙΚΟ ΜΟΥΣΕΙΟ», σε δεύτερο κύκλο τον τί¬ 
τλο της Ιεράς Μητροπόλεως και στο κέντρο δικέφαλο αετό. 

Άρθρο 3. 

Σκοπός και αποστολή του Εκκλησιαστικού Μουσείου είναι κυρίως η συ¬ 
γκέντρωση, συντήρηση, διαφύλαξη και κατάλληλη έκθεση παλαιών Ιερών 

Εικόνων, Ιερών Σκευών, Αμφίων, Βιβλίων, Εγγράφων, καθώς και παρο¬ 
μοίων αντικειμένων που έχουν ιστορική και αρχαιολογική αξία και τα οποία 
είναι διεσπαρμένα στις Ιερές Μονές, τους Ιερούς Ναούς, τα Παρεκκλήσια 
και τα Εξωκκλήσια της Μητροπολιτικής περιφέρειας Σερρών και Νιγρίτης 
και υπόκεινται στον κίνδυνο της απώλειας και της φθοράς. 

ΚΕΦΑΛΑΙΟ Β' 

Διοικητικό Συμβούλιο και αρμοδιότητές του. 

Άρθρο 4. 

1. Το Εκκλησιαστικό Μουσείο τελεί υπό την άμεση εποπτεία της Ιεράς 
Μητροπόλεως Σερρών και Νιγρίτης και διοικείται από πενταμελές Διοικη¬ 
τικό Συμβούλιο, αποτελούμενο από τον εκάστοτε Μητροπολίτη Σερρών και 
Νιγρίτης, ως Πρόεδρο, από δύο κληρικούς και από δύο λαϊκούς, άνδρες ή 
γυναίκες, κατοίκους Σερρών, ως μέλη του, μετά των αναπληρωτών τους. 

2. Τα μέλη του Διοικητικού Συμβουλίου διορίζονται από το Μητροπολίτη 
Σερρών και Νιγρίτης, η θητεία τους είναι τριετής, δυναμένη να ανανεωθεί 
και το αξίωμά τους τιμητικό και άμισθο. 

Άρθρο 5. 

1. Το Διοικητικό Συμβούλιο συνέρχεται μετά από πρόσκληση του Προέ¬ 
δρου ή μετά από έγγραφη αίτηση τριών, τουλάχιστον, μελών, τα οποία υπο- 
χρεούνται να αναφέρουν και τα θέματα για τα οποία ζητούν τη σύγκληση 
του Συμβουλίου. 

2. Το Διοικητικό Συμβούλιο ευρίσκεται σε νόμιμη απαρτία και αποφασί¬ 
ζει εγκύρως όταν παρίστανται, τουλάχιστον, τρία μέλη. 

3. Οι αποφάσεις του Διοικητικού Συμβουλίου λαμβάνονται κατά πλειο- 
ψηφία. Σε περίπτωση ισοψηφίας υπερισχύιι η ψήφος του Προέδρου. 

4. Συνεδρίαση του Διοικητικού Συμβουλίου είναι άκυρη, εάν δεν παρίστα- 
ται ο Πρόεδρος ή ο (αναπληρωτής του. 

5. Κατά την πρώτη συνεδρίαση του Διοικητικού Συμβουλίου εκλέγεται 
μεταξύ των μελών ο Αντιπρόεδρος, ο Ταμίας και ο Γραμματεύς. 

Άρθρο 6. 

1. Ο Αντιπρόεδρος αναπληροί τον Πρόεδρο, μετά από έγγραφη εξουσιο¬ 
δότηση του Προέδρου. 

2. Ο Ταμίας διαχειρίζεται την περιουσία του Εκκλησιαστικού Μουσείου, 
είναι υπόλογος έναντι του Διοικητικού Συμβουλίου και τηρεί όλα τα σχετικά 
βιβλία της διαχειρίσεως και τα παραστατικά έγγραφα πληρωμών. 

3. Ο Γραμματεύς διεξάγει την αλληλογραφία, την οποίαν θέτει υπόψη 
του Προέδρου, τηρεί τα Πρακτικά των συνεδριάσεων του Διοικητικού Συμ¬ 
βουλίου, καθώς και το πρωτόκολλο. 

Άρθρο 7. 

Το Διοικητικό Συμβούλιο έχει αρμοδιότητα για την εν γένει διοίκηση και 
διαχείριση του Εκκλησιαστικού Μουσείου, 

Ειδικότερα: 

1. Παρακολουθεί την από επιστημονικής και διοικητικής απόψεως λει¬ 
τουργία του Μουσείου. 

2. Αποδέχεται τις κληρονομιές, κληροδοσίες και δωρεές υπέρ του Μου¬ 
σείου. 

3. Συντάσσει τον Απολογισμό και τον Προϋπολογισμό του Μουσείου. 

4. Αποφασίζει για τις μέρες και ώρες επισκέψεων του Μουσείου, καθώς 
και για την οργάνωση εκθέσεων. 

5. Γενικά αποφασίζει για κάθε θέμα, που ανάγεται στην επίτευξη των 
σκοπών του Μουσείου. 

Άρθρο 8. 

Ο Πρόεδρος του Διοικητικού Συμβουλίου εκπροσωπεί το Εκκλησιαστικό 
Μουσείο ενώπιον κάθε δικαστικής και διοικητικής Αρχής. Το Διοικητικό 
Συμβούλιο δύναται με πράξη του να ορίσει, ύστερα από εισήγηση του Προέ¬ 
δρου. μέλος του Διοικητικού Συμβουλίου, προκειμένου να εκπροσωπήσει 
ενώπιον δικαστικής ή διοικητικής Αρχής το Μουσείο. 

ΚΕΦΑΛΑΙΟ Γ 

Πόροι του Εκκλησιαστικού Μουσείου, 
περιουσία του και διαχείρισή τους. 

Άρθρο 9. 

Πόροι του Εκκλησιαστικού Μουσείου είναι: 


1. Οι επιχορηγήσεις της Ιεράς Μητροπόλεως Σερρών και Νιγρίτης. 

2. Εισφορές των I. Ναών, Μονών και I. Προσκυνημάτων της I. Μητρο¬ 
πόλεως Σερρών και Νιγρίτης. 

3. Κληρονομιές, κληροδοσίες και δωρεές υπέρ του Εκκλησιαστικού Μου¬ 
σείου. 

4. Εισφορές Δήμων και Κοινοτήτων ή Οργανισμών. 

5. Κρατικές επιχορηγήσεις. 

6. 'Εσοδα, που προέρχονται από κάθε νόμιμη πηγή. 

Άρθρο 10. 

1. Η Διοίκηση και η Διαχείριση της περιουσίας του Εκκλησιαστικού 
Μουσείου ενεργείται από το Διοικητικό Συμβούλιο. 

2. Για κάθε εισφορά σε χρήμα εκδίδεται Γραμμάτιο Εισπράξεως, το 
οποίο υπογράφεται από τον Πρόεδρο και τον Ταμία και καταχωρείται, ως 
έσοδο, στο βιβλίο Ταμείου. Για οποιαδήποτε άλλη εισφορά σε είδος (κινητό 
ή ακίνητο) γίνεται σχετική καταχώρηση στα οικεία βιβλία του Μουσείου. 

Άρθρο II. 

Οι πόροι του Εκκλησιαστικού Μουσείου διατίθενται: 

1. Για τον εξωραϊσμό και τη συντήρησή του. 

2. Για την κατασκευή ειδικών επίπλων φυλάξεως των εκθεμάτων. 

3. Για τη συντήρηση των ιερών Εικόνων, ιερών Σκευών και λοιπών αντι¬ 
κειμένων του Μουσείου. 

4. Για κάθε άλλο έξοδο, που προβλέπιται από τον Προϋπολογισμό του 
Εκκλησιαστικού Μουσείου. 

Άρθρο 12. 

Το Εκκλησιαστικό Μουσείο τηρεί αριθμημένα και θεωρημένα από τον 
Πρόεδρο του Διοικητικού Συμβουλίου στην τελευταία σελίδα Βιβλίο Πρα¬ 
κτικών, Βιβλίο Ταμείου, στέλεχος Γραμματίων Εισπράξεων και Ενταλμά¬ 
των Πληρωμών, Πρωτόκολλο εισερχόμενης και εξερχομένης (αλληλογρα¬ 
φίας και Βιβλίο εκθεμάτων. Όλα δε πρέπει να είναι αριθμημένα και θεωρη¬ 
μένα από τον Πρόεδρο του Διοικητικού Συμβουλίου. 

Άρθρο 13 

1. Ιερά κειμήλια (Ιερές εικόνες. Ιερά σκεύη, άμφια κ.λπ.) τα οποία παρε- 
χωρήθησαν από Ιερές Μονές, Ιερούς Ναούς και ιδιώτες προς το Εκκλησια¬ 
στικό Μουσείο για έκθεση και φύλαξη επ’ ουδενί λόγω επιστρέφονται στους 
παραχωρήσαντες αυτά, παρά μόνον σε περίπτωση διαλύσεως του Εκκλη¬ 
σιαστικού Μουσείου. 

2. Για τη διάλυση του Εκκλησιαστικού Μουσείου απαιτείται αιτιολογη¬ 
μένη απόφαση των τεσσάρων τουλάχιστον μελών του Διοικητικού Συμβου¬ 
λίου. 

3. Η περιουσία του Εκκλησιαστικού Μουσείου σε περίπτωση διαλύσεώς 
του περιέρχεται στο Νομικό Πρόσωπο της Ιεράς Μητροπόλεως. 

ΚΕΦΑΛΑΙΟ Δ’ 

Ειδικές Διατάξεις 
Άρθρο 14. 

Μετά τη δημοσίευση του Κανονισμού, διορίζονται αμέσως τα μέλη του 
Διοικητικού Συμβουλίου, σύμφωνα με τις διατάξεις του παρόντος, η θητεία 
των οποίων λήγει οπωσδήποτε στις 31 Δεκεμβρίου 1991. 

Άρθρο 15. 

Γ ια κάθε θέμα, που δεν προβλέπεται στον παρόντα Κανονισμό, επιλαμ¬ 
βάνεται το Διοικητικό Συμβούλιο του Εκκλησιαστικού Μουσείου. 

Άρθρο 16. 

Η ισχύς αυτού του Κανονισμού αρχίζει από τη δημοσίευσή του στην Εφη¬ 
μερίδα της Κυβερνήσεως και στο επίσημο Δελτίο της Εκκλησίας της Ελλά¬ 
δος «ΕΚΚΛΗΣΙΑ». 

Εν Αθήναις τη 15η Νοεμβρίου 1988 

Ο Πρόεδρος 

ΙΌ Αθηνών ΣΕΡΑΦΕΙΜ 
Ο Αρχιγραμματεύς 

Αρχιμ. ΙΑΚΩΒΟΣ ΠΑΠΑΟΑΝΑΣΙΟΤ-ΓΚΙΝΗΣ 


ΑΠΟ ΤΟ Β9ΝΙΚΟ ΤΥΠΟΓΡΑΦΕΙΟ 


